Han var født i København, hvor hans far, Frantz Hoffensberg (1804-1849), var [[Litografi|litograf]]. Moderen var født Møller. Efter at være uddannet som [[typograf]] i W. Laubs Bogtrykkeri i [[Nykøbing Falster]] gjorde han i nogle år tjeneste som assistent i [[Krigsministeriet]] og overtog derefter i [[1855]] en afdød broders litografiske etablissement, fra hvilket der nu efterhånden udgik en række fortræffelige blade. [[1870]] var han en tid sammen med N.K. Strøyberg ejer af [[Silkeborg Papirfabrik]] og stiftede [[1874]] et stort grafisk firma, «Hoffensberg, Jespersen & Trap», der foruden hans eget etablissement overtog [[Em. Bærentzen & Co.|Em. Bærentzen & Co.s lithografiske Institut]], G.S. Wibes Bogtrykkeri og Otto Schwartz' Efterfølgers (E. Jespersens) Boghandel. Fra [[1878]] var firmaets navn «Hoffensberg & Fr. Trap» og det blev to år senere kendt som [[Det Hoffensbergske Etablissement]]. Hoffensberg stod i spidsen for denne betydelige virksomhed indtil [[1888]], da han på grund af øjensvaghed trak sig tilbage. [[1893]] blev han udnævnt til [[etatsråd]]. Firmaet eksisterede indtil [[1972]], hvor det trådte i [[likvidation]].
Historie Erhvervsliv